פינלנד באירוויזיון

ממוזער|שמאל|240px|ויקטור קלימנקו בנאפולי (1965)
ממוזער|שמאל|240px|פרדי וחברים בהאג (1976)
ממוזער|שמאל|240px|ג'רי סילאנפה באיסטנבול (2004)
ממוזער|שמאל|240px|לורדי באתונה (2006)
ממוזער|שמאל|240px|האנה פאקארינן בהלסינקי (2007)
ממוזער|שמאל|240px|טרסבטוני בבלגרד (2008)
ממוזער|שמאל|240px|קריסטה סיגפריד במאלמה (2013)
ממוזער|שמאל|240px|סופטאינג'ן בקופנהגן (2014)
ממוזער|שמאל|240px|PKN בווינה (2015)
ממוזער|שמאל|240px|סאנדייה בסטוקהולם (2016)
ממוזער|שמאל|240px|נורמה ג'ון בקייב (2017)
ממוזער|שמאל|240px|שרה אלטו בליסבון (2018)
ממוזער|שמאל|240px|דארוד & סבסטיאן ריימן בתל אביב-יפו (2019)
ממוזער|239x239 פיקסלים|קרייה בליברפול (2023)
פינלנד השתתפה באירוויזיון 58 פעמים החל מהצטרפותה לראשונה ב-1961 והיא נעדרה מהתחרות 6 פעמים ב-1970, 1995, 1997, 1999, 2001 ו-2003. 

פינלנד ניצחה בתחרות פעם אחת ב-2006 עם הלהקה "לורדי" ושירם "Hard Rock Hallelujah".

הישגים
פינלנד נטלה חלק בתחרות כ-58 פעמים: מתוכן פעם אחת ניצחה בתחרות, ועל כן, נכון ל-, היא נמצאת בטבלת הניצחונות של התחרות יחד עם אזרבייג'ן, אסטוניה, לטביה, פורטוגל, יוון, יוגוסלביה, טורקיה, מונקו, בלגיה, סרביה ורוסיה, כשלפניהן נמצאות אירלנד ושוודיה עם שבעה ניצחונות בתחרות, לוקסמבורג, צרפת, בריטניה והולנד עם חמישה ניצחונות, ישראל עם ארבעה ניצחונות, נורווגיה, דנמרק, איטליה, אוסטריה, שווייץ ואוקראינה עם שלושה ניצחונות וגרמניה וספרד עם שני ניצחונות.

עד לניצחונה של פינלנד בתחרות ב-2006, הישגיה בתחרות האירוויזיון היו נמוכים והיא כשלה להתברג למקומות מכובדים בתחרות. טרם ניצחונה של פינלנד בתחרות, היא התמקמה כשמונה פעמים במקום האחרון בתחרות, שלוש פעמים בהן היא לא קיבלה ולו נקודה אחת בתחרות (נכון ל-, נורווגיה מחזיקה בתואר "מדינת הנול פואה", כלומר המדינה שהתמקמה במקום האחרון בתחרות הכי הרבה פעמים, עם לא פחות מ-11 פעמים בהן היא התמקמה במקום האחרון בתחרות וארבע פעמים בהן היא לא קיבלה ולו נקודה אחת בתחרות, ומעולם לא סיימה את התחרות בתור אחת מחמש המדינות המובילות בגמר התחרות.
עם זאת, בניגוד לפינלנד, נורווגיה ניצחה פעמיים במקום הראשון בתחרות טרם קיומה של התחרות ב-2006 ושלוש פעמים במצטבר) נכון ל-, פינלנד התמקמה כ-11 פעמים במקום האחרון בתחרות (9 פעמים בגמר ופעמיים בחצי-הגמר) ושלוש פעמים היא לא קיבלה ולו נקודה אחת בתחרות. 

על אף חוסר הצלחותיה של פינלנד בתחרות, ב-2006, היא שברה את שיא הנקודות שקיבל שיר כלשהו בתחרות, כאשר קיבלה 292 נקודות בגמר התחרות. פינלנד החזיקה בשיא עד התחרות ב-2009, בה קיבל השיר של נורווגיה "Fairytale" כ-387 נקודות בגמר התחרות.

פינלנד נחשבת לאחת המדינות הפחות מוצלחות בתחרות האירוויזיון ומראשית ימיה בתחרות ועד ימינו כמעט ולא הצליחה להתברג למקומות מכובדים בתחרות ולעיתים קרובות אף כשלה להעפיל לגמר התחרות משלב חצאי-הגמר. פינלנד הצליחה להעפיל לגמר התחרות משלב חצאי-הגמר החל מ-2004 תשע פעמים ב-2006, 2008, 2009, 2011, 2013, 2014, 2018, 2021 ו-2022. ב-2007 פינלנד העפילה ישירות לגמר התחרות בעקבות אירוח התחרות וניצחונה בשנה הקודמת. השיגה הגרוע ביותר של פינלנד בגמר תחרות אירוויזיון הוא המקום ה-25 אליו היא הגיעה פעמיים בתולדותיה בתחרות: בפעם הראשונה ב-2009 עם השיר "Lose Control" שסיים את גמר התחרות עם 22 נקודות ובפעם השנייה ב-2018 עם השיר "Monsters" שסיים את גמר התחרות עם 46 נקודות.

אחד מסמליה של פינלנד בתחרות האירוויזיון הוא המנצח אוסי רונה אשר ניצח על כל שיריה של פינלנד בתחרות מ-1966 ועד 1989 עם שתי הפוגות קצרות: ב-1970 כאשר פינלנד פרשה מהתחרות עקב התוצאה השנויה במחלוקת בתחרות בשנה הקודמת וב-1981 כאשר ניצח על התזמורת הפינית הנריק אוטו דונר.

ניצחונה ב-2006
פינלנד ניצחה בפעם היחידה בתולדותיה ב-2006 עם להקת "לורדי" ושירם "Hard Rock Hallelujah". לורדי היא להקת הארד רוק וחברי הלהקה לובשים בהופעותיהם תחפושות, עוטים מסיכות ואיפור כבד בהשראת סרטי אימה, מפלצות ושדים והם אינם חושפים את מראה פניהם בפרהסיה. לורדי הפכה לחברת להקת הארד רוק הראשונה בתחרות וחבריה למתחרים הראשונים אשר מופיעים על במת התחרות רעולי פנים. לורדי נבחרה כנציגתה של פינלנד על ידי בחירה ארצית, ואף על פי כן, ניצחונה התקבל ברגשות מעורבים בדעת הקהל הפיני; הלהקה הואשמה בקידום כת השטן והצגת דימוי שלילי של המדינה ברחבי העולם ואכן המשלחת הפינית לתחרות התקבלה בקבלת פנים קרה של המארגנים היוונים. עם זאת, הופעתה ציינה אבן דרך בהיסטוריית התחרות בעקבות המורכבות של האמצעים הדרושים להופעתה, הפירוטכניקות וזוויות הצילום והראייה של המצלמות אשר מחייבות ניהול מלא באמצעות מחשבים. הופעתם הייתה הפעם הראשונה בהיסטוריית התחרות בה הופעה של מדינה נוהלה באופן מלא, מתחילתה ועד סופה, על ידי מחשבים. במהלכה השוטף של הופעתה לורדי קיבלה חוות דעת מעורבת מפרשני המדינות. רובם הביעו ספקות לגבי יכולתה של הלהקה לנצח בתחרות והתייחסו אליה כאל בדיחה; הפרשן הבלגי, ז'אן-פייר הוט'יר, הרחיק לכת באומרו "אם הקבוצה הזו תנצח, אני הולך להפוך לעטלף!" והפרשנים הצרפתים מישל דרוקר וקלודי סיאר, אמרו מילים קשות שהכעיסו את צופי רשות השידור הצרפתית והמשלחות של המדינות האחרות. לאחר תום התחרות, שניהם חויבו להתנצל בפומבי על אמירותיהם.

הצבעות
פינלנד נוהגת להעניק מספר נקודות רב לשכנותיה המדינות הסקנדינביות; שוודיה, נורווגיה, דנמרק ואיסלנד. בשנים האחרונות, נוהגת פינלנד להעניק מספר נקודות רב גם למדינות הבלטיות; אסטוניה ולטביה. ב-2004 פינלנד העניקה לשוודיה את מספר הנקודות הגבוה ביותר וב-2005 העניקה לנורווגיה את מספר הנקודות הגבוה ביותר. בפעם הראשונה בהיסטוריית התחרות, ב-2006, שוודיה העניקה לפינלנד את מספר הנקודות הגבוה ביותר, ועשתה זאת שנית בשנה שאחריה. הדבר דומה למדינות רבות אשר יש להן קשרים כמו יוון וקפריסין ומדינות ברית המועצות לשעבר. באופן מפתיע, פינלנד נוהגת להעניק מספר נקודות רב בתחרות לאיטליה, מדינה שפרשה מהתחרות בין השנים 1998-2010.

ניתן לומר כי על פי רוב, הצבעת חבר השופטים משפיעה לרעה על מיקומה הסופי של פינלנד בתחרות. בהתחשב בעובדה כי שלוש פעמים, ב-2010, 2015 ו-2017, בהן פינלנד לא עלתה לגמר התחרות משלב חצאי-הגמר היו בשל הצבעת השופטים כאשר הצבעת הצופים העלתה אותה לשלב הגמר. תוצאותיה הטובות ביותר של פינלנד, גם כאשר ניצחה, היו בשל הצבעת הצופים.

היעדרויות
פינלנד נעדרה מ-6 תחרויות לאורך השנים:

היעדרותה הראשונה של פינלנד התרחשה ב-1970. באותה שנה, החליטה פינלנד לא ליטול חלק בתחרות עקב התוצאה השנויה במחלוקת בתחרות אירוויזיון 1969 שנערכה במדריד, ספרד, בה ניצחו ארבעה שירים בתחרות. כתוצאה מכך, מספר מדינות, ביניהן פינלנד, אוסטריה, נורווגיה, שוודיה ופורטוגל, החליטו לא ליטול חלק בתחרות ב-1970.

במהלך שנות ה-90 ושנות ה-2000 המוקדמות, פינלנד הייתה אחת המדינות המושפעות ביותר בתחרות מהחלטתו של איגוד השידור האירופי לפסול מדינות שהגיעו להישגים נמוכים בתחרות בשנים קודמות, כדי לאפשר למדינות חדשות להצטרף לתחרות. נבע הדבר מריבוי המדינות שביקשו לקחת חלק בתחרות, דבר שחייב את איגוד השידור האירופי לסנן את המדינות שביקשו ליטול חלק בתחרות. שתי שיטות לסינון נקבעו לשם כך: סינון של השירים הפחות טובים ומניעה ממדינות שהישגיהן בשנים קודמות היו נמוכים לקחת חלק בתחרות. באותן שנים, הוחלט לערוך הצבעה מוקדמת של צוותי שיפוט מכל המדינות שלוקחות חלק על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך לנפות את מספרן הגדל של המדינות שביקשו ליטול חלק בתחרות בשל תוצאות נמוכות בתחרות, פינלנד לא לקחה חלק בתחרויות האירוויזיון בשנים 1995, 1997, 1999, 2001 ו-2003. ניפוי שיר לאחר שנבחר בתחרות מקומית, תוך השקעת משאבים בארגונה, גרמה אי-נחת בקרב רשתות השידור הלוקחות חלק בתחרות, ולפיכך שונתה המדיניות בשנים שלאחר מכן. כדי לפתור מחלוקות, החל משנת 2004 הונהגה שיטת חצאי-גמר.

השירים שייצגו את פינלנד באירוויזיון

 שנה מבצע שיר תרגום לעברית גמר ניקוד חצי גמר ניקוד 1961 לילה קינונן "Valoa ikkunassa" "אור בחלון" 10 6 1962 מריון רונג "Tipi-Tii" "טיפי-טי" 7 4 1963 ליילה האלם "Muistojeni laulu" "השיר של זכרונותיי" 13 0 1964 לאסה מארטנסון "Laiskotellen" "בעצלתיים" 7 9 1965 ויקטור קלימנקו "Aurinko laskee länteen" "השמש שוקעת במערב" 15 0 1966 אן כריסטין "Playboy" "פלייבוי" 10 7 1967 פרדי "Varjoon - suojaan" "אל הצל - לכסות" 12 3 1968 כריסטינה האוטאלא "Kun kello käy" "כאשר השעון מתקתק" 16 1 1969 יארקו & לאורה "Kuin silloin ennen" "כמו פעם מזמן" 12 6לא נטלה חלק ב-1970 1971 מרקו ארו והאחיות קויביסטו "Tie uuteen päivään" "דרך ליום חדש" 8 84 1972 פאיבי פאונו & קים פלור "Muistathan" "האם אתה זוכר?" 12 78 1973 מריון רונג "Tom Tom Tom" "טום טום טום" 6 93 1974 קריטה "Keep Me Warm" "השאר אותי מחוממת" 13 4 1975 להקת "צלליות הלילה" "Old Man Fiddle" "חילולו של האיש הזקן" 7 74 1976 פרדי וחברים "Pump-Pump" "פאמפ-פאמפ" 11 44 1977 מוניקה אספלונד "Lapponia" "לפלנד" 10 50 1978 סייה סימולה "Anna rakkaudelle tilaisuus" "תנו סיכוי לאהבה" 18 2 1979 קטרי הלנה "Katson sineen taivaan" "מסתכלת בשמים הכחולים" 14 38 1980 וסה-מאטי לוירי "Huilumies" "החלילן" 19 6 1981 ריקי סורסה "Reggae OK" "רגאיי אוקיי" 16 27 1982 טימו קוג'ו "Nuku pommiin" "יתר שינה" 18 0 1983 אמי אשפלונד "Fantasiaa" "פנטזיה" 11 41 1984 קיקרה "Hengaillaan" "להסתובב בחוץ" 9 46 1985 סוניה לומה "Eläköön elämä" "יחי החיים" 9 58 1986 קארי קויואליינן "Never The End" "לעולם לא הסוף" 15 22 1987 להקת "בולוארד" "Sata salamaa" "מאה ברקים" 15 32 1988 להקת "בולוארד" "Nauravat silmät muistetaan" "זוכרים עיניים צוחקות" 20 3 1989 אנלי סריסטו "La Dolce Vita" "החיים המתוקים" 7 76 1990 קצב "?Fri" "חופשי?" 21 8 1991 קאייה "Hullu yö" "לילה משוגע" 20 6 1992 פאבה מאייאנן "Yamma, Yamma" "יאמה-יאמה" 23 4 1993 קטרי הלנה "Tule luo" "בוא אליי" 17 20 1994 קטקט "Bye Bye Baby" "ביי ביי מותק" 22 11לא נטלה חלק ב-1995 1996 יסמין "Niin kaunis on taivas" "כה יפים הם השמיים" 23 9 22 26לא נטלה חלק ב-1997 1998 Edea "Aava" "מרחב פתוח" 15 22לא נטלה חלק ב-1999 2000 נינה אוסטרם "A Little Bit" "קצת" 18 18לא נטלה חלק ב-2001 2002 לאורה "Addicted To You" "מכורה אליך" 20 24לא נטלה חלק ב-2003 2004 ג'רי סילאנפה "Takes 2 To Tango" "צריך שניים לטנגו" X X 14 51 2005 ייר רונינג "?Why" "למה?" X X 18 50 2006 לורדי "Hard Rock Hallelujah" "רוק כבד הללויה" 1 292 1 292 2007 האנה פאקארינן "Leave Me Alone" "עזוב אותי במנוחה" 17 53המדינה המארחת 2008 טרסבטוני "Missä miehet ratsastaa" "היכן שהגברים רוכבים" 22 35 8 79 2009 וולדוס פיפל "Lose Control" "לאבד שליטה" 25 22 12 42 2010 להקת "הלוחשות לירח" "Työlki ellää" "חיים גם מעבודה" X X 11 492011פרדייז אוסקר"Da Da Dam""דה דה דאם"215731032012פרנילה קרלסון"När jag blundar""כאשר אני עוצם את העיניים"XX12412013קריסטה סיגפרידס"Marry Me""הינשא לי"24139642014סופטאינג'ן"Something Better""משהו יותר טוב"11723972015PKN"Aina mun pitää""תמיד אני צריך"XX16132016סאנדייה"Sing It Away""תשיר את זה מכאן"XX15512017נורמה ג'ון"Blackbird""ציפור שחורה"XX12922018שרה אלטו"Monsters""מפלצות"2546101082019דארוד & סבסטיאן ריימן"Look Away""מסתכלים רחוק"XX1723אקסל קנקאנרנטה"Looking Back""מסתכלים אחורה"התחרות בוטלה בשנה זאת2021בליינד צ'אנל"Dark Side""צד אפל"630152342022דה ראסמוס"Jezebel""איזבל"213871622023קרייה"Cha Cha Cha""צ'ה צ'ה צ'ה"252611772024Windows95man והנרי פיספאנן"אין חוקים"19387592025אריקה ויקמן"Ich komme"אני באה1119631152026לינדה למפניוס ופטה פארקונן"Liekinheitin""להביור"

אירוח האירוויזיון
 שנה העיר המארחת מקום התחרות מנחים2007 הלסינקיארטוואל ארנהחצאי גמר וגמר: יאנה פלקונן ומיקו לפילאמפי

מגישי הניקוד מטעם פינלנד
 שנה מגיש2006נינה טפיו2007לאורה ווטילאיינן2008מיקו לפילאמפי2009יארי סילאנפאה2010גוה'נה פירטילאהטי2011סוזן אהו2012לורדי2013קריסטינה וילר2014רדרמה2015קריסטה סיגפרידס2016ג'וסי-פקקה רנטנן2017יני ורטייינן2018אנה אבראו2019כריסטופר סטרנדברג2021קטרי נורלין2022אקסל קנקאנרנטה2023בס2024טוני לקסונן2025יסמין בלואד

ראו גם
 שוודיה באירוויזיון
 נורווגיה באירוויזיון
 דנמרק באירוויזיון
 איסלנד באירוויזיון

קישורים חיצוניים


 האתר הרשמי של פינלנד באירוויזיון - אתר האינטרנט הרשמי של האירוויזיון
 האתר הרשמי של רשות השידור הפינית - אתר האינטרנט הרשמי של רשות השידור הפינית
 היסטוריית ההצבעות של פינלנד באירוויזיון


הערות שוליים

אירוויזיון
קטגוריה:אירוויזיון לפי מדינה
קטגוריה:פינלנד: תרבות
*